wickkiey/tamil-wikipedia-chunked huggingface dataset:
# ஆப்கானிஸ்தானில் பௌத்தம்

, கிபி இரண்டாம் நூற்றாண்டு]]
, கிபி 2-3ஆம் நூற்றாண்டு]]  
**ஆப்கானித்தானில் பௌத்தம்**, ஆப்கானிஸ்தானில் இசுலாம் அறிமுகமாதவற்கு முன், பௌத்தம் முக்கிய சமயமாக விளங்கியது.  
ஆப்கானிஸ்தானில் பௌத்த சமயம், தெற்கில் இந்து குஷ் வரை பரவியிருந்தது. இப்பகுதியை ஆண்ட கிரேக்க செலூக்கியப் பேரரசு, மௌரியப் பேரரசுடன் கொண்டிருந்த நட்புறவால், கிமு 305ல் ஆப்கானிஸ்தானில் பௌத்த சமயம் பரவியது. இதன் விளைவாக இப்பகுதியில் வாழ்ந்த கிரேக்க பாக்திரியா பேரரசு (கி மு 256 – கி மு 125) காலத்தில் கிரேக்க ஆட்சியாளர்களும், குடிமக்களும் பௌத்தத்தை பயின்றதால் கிரேக்க பௌத்தம் நன்கு வளர்ந்தது. பின்னர் ஆப்கானிஸ்தானையும், வடக்கு பாகிஸ்தானையும் கி மு 180 முதல் கி பி 10 வரை ஆண்ட இந்தோ கிரேக்கர்களும் பௌத்த சமயத்தை பேணி வளர்த்தனர்.  
குசான் பேரரசர் கனிஷ்கர் (கிபி 127 - 163) ஆட்சிக் காலத்தில் பௌத்த சமயம் அதன் உச்சத்தை தொட்டது. பௌத்த இலக்கியங்கள், கிரேக்க எழுத்துமுறையில் பாக்திரியா மொழியில் எழுதப்பட்டது. பௌத்தத்தை நடு ஆசியா, மேற்காசியா, திபெத் மற்றும் சீனாவில் பரப்ப பல பௌத்த அறிஞர்கள் ஆப்கானிஸ்தானிலிருந்து அனுப்பிவைக்கப்பட்டனர். (Chap. XXIX).  
கிரேக்கப் பேரரசர் மெனாண்டர் ஆட்சியின் போது, காபூலிருந்து சுமார் 150 கி.மீ. தொலைவில் உள்ள *அலெக்சாண்டிரியா* காக்கேசியா நகரத்திலிருந்து மகாதர்மரக்சிதர் தலைமையில் ஏறத்தாழை 30,000 பௌத்த பிக்குகள், இலங்கையின் அனுராதபுரத்தில் ருவான்வெலிசாய எனப்படும் பெரிய தூபியை நிறுவ வந்ததாக மகாவம்சம் கூறுகிறது. .  
கிரேக்க பாக்திரியப் பேரரசர் **மிலிந்தர்** எனும் மெனாண்டர்
(கிமு 165 - 135) ஆட்சிக் காலத்தில் பௌத்த சமயத்தை பேணி வளர்த்தார் என்பதை நாகசேனர், பாளி மொழியில் எழுதிய மிலிந்த பன்ஹா எனும் பௌத்த நூல் மூலம் அறியமுடிகிறது. நடு ஆசியாவின் அமைந்த பாரசீக பௌத்த விகாரை, நடு ஆசியாவின் பௌத்த சமயத்தின் மையமாக விளங்கியது. ஆப்கானிஸ்தானில் இசுலாம் பரவும் வரை ஆப்கானிஸ்தானின் சிதியர்கள் மற்றும் பஷ்தூன் மக்கள் பௌத்த சமயத்தை பயின்றனர்.  
வடக்கு ஆப்கானிஸ்தானின் பால்க் மாகாணத்தில் இருந்த **நவ விகாரை** பல நூற்றாண்டுகளாக, நடு ஆசியா பகுதிகளுக்கு, பௌத்த சாத்திரங்கள் பயிலும் மையமாக திகழ்ந்தது.
# ஆப்கானிஸ்தானில் பௌத்தம்

## ஆப்கானிஸ்தானில் பௌத்தச் சின்னங்கள்

நகரத்தில் கிரேக்கம் மற்றும் அரமேயம் மொழியில் எழுதப்பட்ட அசோகர் கல்வெட்டுக்கள், ஆப்கான் தேசிய அருங்காட்சியகம்]]
, கிபி இரண்டாம் நூற்றாண்டு]]  
தெற்கு ஆப்கானிஸ்தானின் லோகர் மாகாணத்தின் மெஸ் ஐநக் மலைப்பகுதியில் 2,120 மீட்டர் உயரத்தில் கட்டப்பட்ட தூபி பகுதியில் 42 பௌத்த தொல்லியல் நினைவுச் சின்னங்கள், ஆகஸ்டு, 2010ல் கண்டெடுக்கப்பட்டது. இவற்றில் சில கிபி இரண்டாம் நூற்றாண்டு காலத்தியவை ஆகும். தற்போது இங்குள்ள தூபியும் பௌத்த நினைவுச்சின்னங்களும் சிதைந்த நிலையில் உள்ளது.  
மேலும் மெஸ் ஐநாக் பகுதியில் இரண்டு பௌத்த தூபிகளும், கௌதம புத்தர் உருவச் சிலைகளும், வெள்ளி மற்றும் தங்க நாணயங்கள், நவரத்தினங்கள் மற்றும் சுதை ஓவியங்கள் கண்டெடுக்கப்பட்டது.  
காசுனியில் சில பௌத்த தொல்லியல் களங்கள் கண்டுபிடிக்கப்பட்டது.  
ஆப்கானித்தான் நாட்டின் ஜலாலாபாத் நகரத்தின் மேற்கே 11 கிலோ மீட்டர் தொலைவில் உள்ள பீமரன் தூபி சிதைந்த நிலையில் உள்ளது. இத்தொல்லியல் களம் பீமரன் தூபிகளுக்கும், அதனருகே அகழாய்வில் கண்டுபிடித்த தங்கத்தால் செய்த அழகிய பீமரன் பேழைக்கும் பெயர் பெற்றது.  
ஆப்கானிஸ்தானின் பாக்ராம் பகுதியில், கிபி முதலாம் நூற்றாண்டு காலத்திய கிரேக்கம் மற்றும் அரமேயம் மொழியில் எழுதப்பட்ட அசோகர் கல்வெட்டுக்கள், யானை தந்தத்தால் ஆன அழகிய பெண்கள், குதிரை வீரன் சிற்பங்களும், மீன் வடிவில் செய்யப்பட்ட உலோக நீர் குவளையும் கண்டுபிடிக்கப்பட்டுள்ளது.  
ஆப்கானிஸ்தானின் பண்டைய காந்தாரப் பகுதியில் அமைந்த லோரியன் தங்கை பௌத்த தொல்லியல் களத்தில் 1896—இல் அலெக்சாண்டர் கட்டி தலைமையில் நடைபெற்ற அகழ்வாய்வுவின் போது, கிபி இரண்டாம் நூற்றாண்டின் கௌதம புத்தரின் பல சிற்பங்களும், தூபிகளும் கண்டெடுக்கப்பட்டது. அவைகள் கல்கத்தாவில் உள்ள இந்திய அருங்காட்சியகத்தில் உள்ளது.
# ஆப்கானிஸ்தானில் பௌத்தம்

## பௌத்தத்தின் வீழ்ச்சி

கிபி 715ல் அப்பாசியக் கலீபகத்தின் ஆட்சியின் போது, ஆப்கானிஸ்தானின் பால்க் மாகாணத்தில் வாழ்ந்த பல பாரசீக பௌத்த பிக்குகள், பட்டுப் பாதை வழியாக கிழக்கு சீனத்திற்கு சென்றனர். எஞ்சியிருந்தவர்களை இசுலாமிய சமயத்திற்கு கட்டாய மத மாற்றம் செய்யப்பட்டனர். சபாரித்து வம்சம், கசானவித்து வம்சம் மற்றும் இறுதியில் கோரி வம்ச ஆட்சியாளர்களால், ஆப்கானிஸ்தானில்
பௌத்தம் முழுவதுமாக துடைத்தெறியப்பட்டது.
# ஆப்கானிஸ்தானில் பௌத்தம்

## பௌத்தச் சின்னங்களின் அழிவுகள்

ஆப்கானிஸ்தானில் பௌத்த சமயத்தின் நினைவுச் சின்னங்கள் ஆயிரக்கணக்கில் இருந்தது. அவைகள் உருவ வழிபாட்டில் நம்பிக்கை இல்லாத இசுலாமிய பேரினவாதத்தினர் அழித்தனர். இறுதியாக தலிபான்கள், பாமியான் மாகாணத்தில் இருந்த பாமியன் புத்தர் சிலைகள்களை, மார்ச் 2001 இல் வெடிவைத்துத் தகர்த்தனர்.  
ஆப்கானிஸ்தானில் பாக்ராம் மற்றும் பீமரன் போன்ற பகுதிகளில் இருந்த நூற்றுக் கணக்கான தூபிகள் இடித்து சிதைக்கப்பட்டது.
# ஆப்கானிஸ்தானில் பௌத்தம்

## இதனையும் காண்க

- பீமரன் தூபி
- பீமரன் பேழை
- பாமியன் புத்தர் சிலைகள்
- காந்தாரத்தின் இருக்கும் புத்தர்
- மெஸ் ஐநாக் தூபி
- லோரியன் தங்கை
# மகாதர்மரக்சிதர்

பெருந்தூபி, அனுராதபுரம், இலங்கை]]
**மகாதர்மரக்சிதர்** (**Mahadhammarakkhita**), கிமு இரண்டாம் நூற்றாண்டில் கிரேக்க பாக்திரியா பேரரசர் மெனாண்டர் ஆட்சிக் காலத்தில் வாழ்ந்த பௌத்த சமய அறிஞர் ஆவார்.  
ஆப்கானிஸ்தானின் காபூல் நகரத்திற்கு வடக்கில் 150 கி.மீ. தொலைவில் உள்ள காக்கேசியாவின் அலெக்சாண்டிரியா பகுதியிலிருந்த பௌத்த அறிஞர் *மகாதர்மரக்சிதர்*, 30,000 பிக்குகளுடன் இலங்கையின் அனுராதபுரத்தில் ருவான்வெலிசாய எனும் பெரும் தூபியின் திறப்பு விழாவிற்கு வருகை தந்தார் என்பதை பாளி மொழியில் எழுதப்பட்ட மகாவம்சம் எனும் பௌத்த வரலாற்று நூலில் குறிப்பிடப்பட்டுள்ளது. (மகாவம்சம், XXIX) இலங்கை மன்னர் துட்டகைமுனு (ஆட்சி:கிமு 161 - 137) இறந்த சில ஆண்டுகளில் ருவான்வெலிசாய மகாதூபி கட்டி முடிக்கப்பட்டது.
# மகாதர்மரக்சிதர்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# ஜூஸ் ஜாக்கிங்

**ஜூஸ் ஜாக்கிங்** (*Juice jacking*)என்பது கைபேசி, கைக் கணினிஅல்லது கணினிக் கருவிகளை மின்னேற்றும் போது தீப்பொருளைப்பரப்பிசைபர் தாக்குதலை உண்டாக்குதலாகும்.
# ஜூஸ் ஜாக்கிங்

## தாக்குதல்முறை

பொதுவாகவிமானநிலையம்,இரயில்நிலையம், வணிக வளாகம்,விடுதி போன்றமக்கள்கூடும்பொது இடங்களில், தங்கள் மின்சாதனப் பொருட்களைமின்னேற்றிக்கொள்ளஏதுவாக, யூ.எஸ்.பிமின்னேற்றிகள்இருக்கும். கொந்தர்கள்இதனைப் பயன்படுத்தி,இதில்இணைக்கப்படும்கருவிகளின்தரவுகளை உரிமையாளருக்கே தெரியாமல் திருடுகிறார்கள்.
# ஜூஸ் ஜாக்கிங்

## வரலாறு

பிரைன் கிரப்ஸ்என்பவரே முதன்முதலாக ஜூஸ் ஜாக்கிங் என்ற வகை தாக்குதலுக்குப் பெயரிட்டார். 2011 ஆகத்துமாதத்தில் இதுதொடர்பான ஆய்வு அறிக்கையைவெளியிட்டார்.
# ஜூஸ் ஜாக்கிங்

## தடுப்புமுறைகள்

மின் சாதன நிறுவனங்களே பல்வேறு பாதுகாப்பு அம்சங்களைச் செயல்படுத்தினாலும் பொதுவிடங்களில் உள்ள யூ.ஏஸ்.பி.யைப் பயன்படுத்தும் முன் பயனர்கள் எச்சரிக்கையாக இருக்க வேண்டும். நேரடியாகக் கருவிகளை இதில் இணைக்காமல் பவர்பேங்க் எனப்படும் சக்தி வங்கியினை இணைத்து மின்னேற்றிவிட்டு, பின்னர் அதைக் கருவியுடன் இணைத்து மின்னேற்றிக் கொள்ளலாம்.
# வடக்கு தெற்கு சிறப்பு சரக்கு பாதை (இந்திய இரயில்வே)

**வடக்கு தெற்கு சிறப்புசரக்குபாதை யானது**டெல்லி மற்றும் சென்னையைஇணைக்கும் வகையில் முன்மொழியப்பட்டது. இதுதோராயமான நீளமாக 2343 கிலோமீட்டர்மற்றும் 43 நிலையங்களுடன் முன்மொழியப்பட்டது. ரயில்வே அமைச்சகமானதுநான்கு சிறப்புசரக்குபாதைகளிலும் பூர்வாங்க பொறியியல் மற்றும் போக்குவரத்து ஆய்வினைமேற்கொள்ளDFCCIL-யைநியமித்துள்ளது:
- கிழக்கு-மேற்கு சரக்கு பாதை(கொல்கத்தா-மும்பை) சுமார். 2,330&#x20;கி. மீ.
- வடக்கு-தெற்கு சரக்குபாதை(தில்லி-சென்னை) சுமார். 2,343&#x20;கி. மீ.
- கிழக்கு கடற்கரை சரக்குபாதையில் (கரக்குபூர்-விஜயவாடா) சுமார். 1100&#x20;கி. மீ.
- தெற்கு சரக்கு பாதை (சென்னை-கோவா) சுமார். 899&#x20;கி.மீ.  
இது 2016-17 இரயில்வே நிதிஅறிக்கை சமர்பிக்கப்படும்பொழுது இரயில்வே நிதி அமைச்சர் திரு.சுரேசுபிரபுவினால்அறிவிக்கப்பட்டது. இந்த திட்டத்திற்காக எதிர்பார்க்கப்படும் தோராயமான தொகை 13பில்லியன் அமெரிக்க டாலர் ஆகும். இந்த திட்டம் அன்னிய நேரடி முதலீட்டு திட்டத்தின் கீழ் செயற்படுத்தப்படும் என்று இந்திய அரசு அறிவித்துள்ளது. இந்த திட்டம் PPP (Public Private Partnerships) அடிப்படையில் செயற்படுத்தப்படும். .
# மிஸ்டர் பீன்

**மிஸ்டர் பீன்** (*Mr. Bean*), ரோவன் அட்கின்சன் மற்றும் ரிச்சர்ட் கர்டிஸ் ஆகியோரால் உருவாக்கப்பட்ட ஒரு பிரித்தானிய நகைச்சுவைத் தொலைக்காட்சித் தொடர் ஆகும். இது டைகர் ஆஸ்பெக்ட் புரொடக்சன்சால் தயாரிக்கப்பட்டதாகும். இதில் அட்கின்சன் தலைமைப் பாத்திரமான மிஸ்டர் பீன் என்ற பாத்திரத்தை ஏற்று நடித்தார். இத்தொடர் கர்டிஸ் மற்றும் ராபின் டிரிஸ்கால் உடன் இணைந்து, எழுதிய 15 அத்தியாயங்களைக் கொண்டிருந்தது. இதன் முதல் அத்தியாயம் மட்டும் பென் எல்டன் என்பவர் ரோவன் அட்கின்சனுடம் சேர்ந்து எழுதினார். 15 பகுதிகளில் 14 பகுதிகள், ஐடிவி தொலைக்காட்சியில் ஒளிபரப்பப்பட்டது. 1 சனவரி 1990 அன்று முதல் 1995 திசம்பர் 15 வரை ஒளிபரப்பப்பட்டது. "ஒரு வயதுவந்த மனிதனுக்கு உள்ளேயுள்ள ஒரு குழந்தை" என்று மிஸ்டர் பீன் பாத்திரம் குறித்து அட்கின்சன் விவரித்தார். அன்றாட பணிகளில் ஏற்படும் பல்வேறு பிரச்சினைகளைத் தீர்க்க மிஸ்டர் பீன் எடுக்கும் முயற்சிக்கு இடையூறு விளைவிக்கும் வகையில் ஏற்படும் சம்பவங்களாக இந்த தொடர் நாயகனின் கதை தொடர்கிறது.  
மிஸ்டர் பீன் கதாபாத்திரம் அரிதாகவே பேசுகிறது. மேலும் தொடரின் பெரும்பகுதி நகைச்சுவையானது, அவருக்கு ஏற்படும் சிக்கல்களுக்கு மற்றவர்களை போன்றல்லாமல் வழக்கத்திற்கு மாறாக அவர் அசாதாரணமாக தீர்வுகளைப் பெறுகிறார். ஜாக்குவெஸ் டாட்டி மற்றும் ஊமைத் திரைப்படங்களில் நடித்த பல காமிக் நடிகர்கள் போன்ற கலைஞர்களால் இந்தத் தொடர் பெரிதும் புகழப்பட்டது. அதன் ஐந்து வருட ஓட்டத்தில், 1992 ஆம் ஆண்டின் "தி ட்ரபிள் வித் மிஸ்டர் பீன்" (மிஸ்டர் பினின் தொல்லை) என்ற அத்தியாயமானது 18.74 மில்லியன் நேயர்களால் பார்க்கப்பட்டது. இந்த தொடர், ரோஸ் டி'ஆர் உள்ளிட்ட பல சர்வதேச விருதுகளை பெற்றுள்ளது. இந்த நிகழ்ச்சி 245 பிராந்தியங்களில் உலகம் முழுவதும் விற்பனை செய்யப்பட்டுள்ளது. ரோவன் அட்கின்சன் லண்டன் 2012 கோடைக்கால ஒலிம்பிக் தொடக்க விழாவிலும், ஸ்னிக்கர்ஸ் சாக்கலேட்டின் விளம்பரத்திற்கும் மிஸ்டர் பீன் வேடத்தில் நடித்துள்ளார்.
# மிஸ்டர் பீன்

## விருதுகள்

மிஸ்டர் பீனின் முதல் அத்தியாயம் கோல்டன் ரோஸ் உள்பட மூன்று விருதுகளை 1991 மான்ட்ரக்ஸில் ரோஸ் டி ஓர் லைட் எண்டர்டெயின்மெண்ட் திருவிழாவில் பெற்றது. இங்கிலாந்தில் "தி கர்ஸ் ஆஃப் மிஸ்டர் பீன்"(மிஸ்டர் பீனின் சாபம்) எபிசோட் பல BAFTA விருதுகளுக்கு பரிந்துரைக்கப்பட்டது. 1991 மற்றும் 1994 ஆம் ஆண்டுகளில் "சிறந்த லைட் எண்டர்டெயின்மெண்ட் பெர்ஃபார்மென்ஸ்" விருதுக்காக அட்கின்சன் மூன்று முறை பரிந்துரைக்கப்பட்டார். 1991 இல் "சிறந்த பொழுதுபோக்கு நிகழ்ச்சி", "சிறந்த நகைச்சுவை" (திட்டம் அல்லது தொடர்) ஆகிய விருதுகளையும் மிஸ்டர் பீன் தொடர் பெற்றது.
# மிஸ்டர் பீன்

## கதாபாத்திரங்கள்

### மிஸ்டர் பீன்

ரோவன் அட்கின்சன் நடித்த முக்கியக் கதாபாத்திரம், குழந்தைத்தனமான விதூஷகன், அன்றாட பணிகளுக்கு பல்வேறு அசாதாரணமான திட்டங்களைக் கொண்டுவருகிறார். பிளாட் 2, 12 ஆர்பர் சாலை, ஹைபரி என்ற முகவரியில் தனியாக வாழ்கிறார். அவர் வழக்கமாக ஒரு டிஜிட்டல் கடிகாரத்தை அணிந்துள்ளார்.மிஸ்டர் பீன் கதாபாத்திரம் அரிதாகவே பேசுகிறது. மேலும் இத்தொடரின் பெரும்பகுதி நகைச்சுவையானது.
# மிஸ்டர் பீன்

## கதாபாத்திரங்கள்

### இர்மா கோப்

மிஸ்டர் பீனின் காதலி, இர்மா கோப், மூன்று அத்தியாயங்களில் தோன்றுகிறார். "தி கர்ஸ் ஆஃப் மிஸ்டர் பீன்" (மிஸ்டர் பீனின் சாபம்) மற்றும் "மிஸ்டர் பீன் கோஸ் டூ டவுன்" (மிஸ்டர் பீன் நகரத்திற்கு செல்கிறார்) ஆகியவற்றில், இந்த பாத்திரம் "காதலி" என்று பெயரிடப்பட்டுள்ளது.
# மிஸ்டர் பீன்

## கதாபாத்திரங்கள்

### டெடி

டெடி என்பது, மிஸ்டர் பீனின் கரடி பொம்மை. அது மிஸ்டர் பீனின் சிறந்த நண்பர். டெடி உயிரற்ற பொம்மேயாக இருந்தாலும், மிஸ்டர் பீன் அதை ஒரு உயிருள்ள நன்பனாக பாசாங்கு செய்கிறார்.. கரடி பொம்மையானது உயிருள்ளது போலவே மிஸ்டர் பீன் நடந்துகொள்கிறார். அவர் அப்பொம்மைக்கும் ஒரு கிறிஸ்துமஸ் பரிசு வாங்குகிறார். காலை நேரத்தில் அதை எழுப்ப முயற்சிக்கத்தயங்குவார்.
# மெஸ் ஐநாக்

**மெஸ் ஐநாக்** (**Mes Aynak**), ஆப்கானித்தான் நாட்டின் தலைநகர் காபூல் நகரத்தின் தென்கிழக்கில் 40 கி.மீ. தொலைவில் மலைப் பள்ளத்தாக்கில் உள்ளது. இப்பகுதி லோகார் மாகாணத்தின் முகமது ஆகா மாவட்ட மலைப்பகுதியில் 2120 மீட்டர் உயரத்தில் உள்ளது.  
இப்பகுதியில் பெருமளவில் செப்பு கனிம வளம் நிறைந்துள்ளது. மேலும் பட்டுப் பாதையில் அமைந்த மெஸ் ஐநாக், குசான் பேரரசு (கிபி 30 – 375) காலத்தில், பௌத்தம் இப்பகுதியில் நன்கு பரவியிருந்தது. மெஸ் ஐநாக் மலைப்பகுதியில் 400க்கும் மேற்பட்ட பௌத்த தொல்பொருட்களும், கௌதம புத்தர் சிலையும், தூபிகளும், 100 ஏக்கர் பரப்பளவில் பௌத்த விகாரை வளாகம் ஒன்றைச் சிதைந்த நிலையில் அகழாய்வில் கண்டுபிடிக்கப்பட்டுள்ளது.  
கிபி 5 - 7ம் நூற்றாண்டு வரை செழிப்பின் உச்சத்தில் இருந்த மெஸ் ஐநாக் பகுதி, சிறிது சிறிதாகச் செழிப்பு குன்றியது. எட்டாம் நூற்றாண்டின் முற்பகுதியில் மெஸ் ஐநாக் பகுதியில் பௌத்தம் அழிக்கப்பட்டு, இசுலாம் வளர்க்கப்பட்டது.
# மெஸ் ஐநாக்

## செப்புச் சுரங்கங்கள்

நவம்பர், 2007ல் இப்பகுதியின் செப்புச் சுரங்கங்களை, சீனா நாட்டிற்கு 30 ஆண்டு குத்தகைக்கு விட்டதில், 3 பில்லியன் அமெரிக்க டாலர்களை ஆப்கானிய அரசு ஈட்டியது.
# மெஸ் ஐநாக்

## பௌத்த தொல்லியல் களங்கள்

யின் அடியில் தொல்லியல் ஆய்வாளர்களின் முகாம்]]  
பட்டுப் பாதையில் அமைந்த மெஸ் ஐநாக் பகுதி, பண்டைய பௌத்த சமயத்தின் முக்கியத்துவம் வாய்ந்த பாரம்பரிய தொல்லியல் களம் என தொல்லியல் ஆய்வாளர் பிலிப்ஸ் மார்க்கியுஸ் கருதுகிறார்.  
மெஸ் ஐநாக் பள்ளத்தாக்கில் உள்ள 19 தொல்லியல் களங்களை அகழாய்வு செய்த போது இரண்டு சிறிய கோட்டைகளும், ஒரு அரண்மனையும், நான்கு விகாரைகளும், பல தூபிகளும் மற்றும் ஒரு சொராட்டிரிய தீக்கோயிலும், செப்பு உலோகத்தில் செய்த கலைப்பொருட்கள், செப்பு நாணயங்கள், செப்புப் பட்டறைகள் மற்றும் செப்புச் சுரங்கத் தொழிலாளர்களின் குடியிருப்புகள் கண்டுபிடிக்கப்பட்டது. 2010ல் இப்பகுதியில் 2010ல் கௌதம புத்தர் கருங்கல் சிலை கண்டுபிடிக்கப்பட்டது.  
இப்பகுதியில் செப்பு சுரங்கத் தொழிலை மேம்படுத்தவும், தாலிபான் தீவிரவாதிகளிடமிருந்து தொல்லியலாளர்களை காக்கவும், மெஸ் ஐநாக் பௌத்த தொல்லியல் களத்தை, சனவரி 2013ல் மூட ஆப்கானிய அரசு திட்டமிட்டது.
# மெஸ் ஐநாக்

## பௌத்த தொல்லியல் களங்கள்

### அன்மைய வளர்ச்சிகள்

கடும் போராட்டங்களுக்கிடையே சூன், 2014 வரை மெஸ் ஐநாக் பௌத்த தொல்லியல் களத்தை பாதுகாக்க ஆப்கானிய அரசு நடவடிக்கைகள் எடுத்தது.  
தற்போது இத்தொல்லியல் களத்தில் பத்து பன்னாட்டு தொல்லியலாளர்களும், ஏழு பேர் கொண்ட தாஜிக்கிஸ்தான் தொல்லியல் ஆய்வுக் குழுவினரும் மற்றும் இருபது ஆப்கானிய தொல்லியலாளர்கள் மட்டும் கள ஆய்வுப் பணி மேற்கொண்டு வருகின்றனர்.
# மெஸ் ஐநாக்

## ஆவணப் படம்

இத்தொல்லியல் களத்தின் முக்கியத்துவத்தை கருதி, பெரண்ட் இ. ஹப்மேன் எனும் இயக்குநர், (Brent E. Huffman) **மெஸ் ஐநாக்கை பாதுகாப்போம்** எனும் தலைப்பில் ஒரு ஆவணப் படம் வெளியிடப்பட்டுள்ளது..
# மெஸ் ஐநாக்

## இதனையும் காண்க

- ஆப்கானிஸ்தானில் பௌத்தம்
- பீமரன் தூபி
- பீமரன் பேழை
- பாமியன் புத்தர் சிலைகள்
- காந்தாரத்தின் இருக்கும் புத்தர்
- ஹட்டா
- பௌத்த தொல்லியற்களங்கள்
# மெக்னசைட்டு

**மெக்னசைட்டு**(*magnesite*) என்பது இயற்கையில் கிடைக்கும் ஒரு கனிமம் ஆகும் அதன் வேதியியல் வாய்பாடு MgCO<sub>3</sub> (மக்னீசியம் கார்பனேட்டு) ஆகும். இரும்பு(II) கார்பனேட்டு மற்றும் மெக்னசைட்டு கலந்த படிகங்கள் ஒரு அடுக்கு அமைப்பு கொண்டவை: மெக்னீசியம் மோனோலேயர்கள் மற்றும் இரும்பு (II) கார்பனேட்டு ஒற்றை அடுக்குகள் மாற்றியமைக்கப்படும் கார்பனேட்டு குழுக்களின் ஒற்றைஅடுக்குகள். மாங்கனீசு, கோபால்ட்டு மற்றும் நிக்கல் போன்றவையும் சிறிய அளவுகளில் இருக்கலாம்.  
பன்னாட்டு கனிமவியல் சங்கம் மெக்னசைட்டு கனிமத்தை Mgs என்ற குறியீட்டால் அடையாளப்படுத்துகிறது.
# மெக்னசைட்டு

## தோற்றம்

மெக்னசைட்டு அல்ட்ரா மெஃபிக், செர்பென்டைன் மற்றும் வேறுபல மெக்னீசியம் அதிகம் உள்ள பாறை வகைகளில் ஏற்படும் மாற்றத்தினால் பாறை இடுக்குகளில் உருவாகின்றது. இதில் மெக்னசைட்டு பெரும்பாலும் கிரிப்டோ கிறிஸ்டலைன் மற்றும் ஓப்பல் அல்லது சேர்ட் வடிவில் சிலிக்காவாகக் காணப்படுகிறது.
# மெக்னசைட்டு

## உருவாக்கம்

பெரிடோடைடடு மற்றும் தூள் கார்போனேட்டு பாறையிகளின் சுய வேதி மாறுபாடு காரணமாக மெக்னசைட்டு கனிமம் உருவாக்கப்படுகிறது. உயர்ந்த வெப்பநிலையிலும் மற்றும் அழுத்தத்தில் அழிவினின் கார்பனேற்றம் மூலம் மெக்னசைட்டு உருவாகின்றது. இது உயர் அழுத்த பச்சை பாறை வகைகளை சேர்ந்ததது.
மெக்னசைட் மெக்னீசியம் செம்பெண்டின் கார்பனேற்றம் (லிசார்டைட்) மூலமாக பின்வரும் எதிர்வினையால் உருவாக்கப்படும்:
:2 Mg<sub>3</sub>Si<sub>2</sub>O<sub>5</sub>(OH)<sub>4</sub> + 3 CO<sub>2</sub> → Mg<sub>3</sub>Si<sub>4</sub>O<sub>10</sub>(OH)<sub>2</sub> + 3 MgCO<sub>3</sub> + 3 H<sub>2</sub>O.
# மெக்னசைட்டு

## பயன்கள்

மெக்னசைட்டு தரை ஒட்ட ஒரு சேர்ப்பான் பயன்படுத்தப்படுகிறது. இது உலைகள் மற்றும் சிமெண்ட் உலைகளில் ஒரு புறணியாக பயன்படுத்தப்படுகிறது. இது ஒரு சிறந்த எறிசெங்கல் செய்ய பயன்படுகிறது. மிகுதியான மிகப்பெரிய மெக்னீசியத்தை நெருப்பிலிட்டுச் சாம்பலாக்கி உரங்கள் மற்றும் நெகிழி, வண்ணப்பூச்சுகள் மற்றும் காகிதத்தில் கலப்படங்கள், ஒரு உணவு நிரப்பாகவும் பயன்படுத்தப்படுகிறது. இது செயற்கை ரப்பர் உற்பத்தியில் ஒரு நிரப்பு மற்றும் ஊக்கியாகவும் பயன்படுத்தப்படுகிறது.
# பார்ட்டி (திரைப்படம்)

**பார்ட்டி** (Party), வெங்கட் பிரபுவின் இயக்கத்தில், டி. சிவாவின் தயாரிப்பில் வெளியாகவுள்ள தமிழ்த்திரைப்படம்.. இத்திரைப்படத்தில் ஜெய், சாம்,சிவா, சந்திரன், சத்யராஜ் ஆகியோர் முதன்மைப்பாத்திரங்களில் நடித்து வருகின்றனர். இத்திரைப்படம் ராஜேஷ் யாதவின் ஒளிப்பதிவிலும், பிரேம்ஜி அமரனின் இசையிலும், பிரவீன் கே. எல் படத்தொகுப்பிலும், ஏப்பிரல் 2018இல் வெளியாகவுள்ளது.
# பார்ட்டி (திரைப்படம்)

## நடிப்பு

- ஜெய் - சீரோ எரர் சார்லி (திருவாளர் சி)
- சாம்- ஹிட்மேனாக
- சிவா- பாபு முரளியாக
- சந்திரன் - இரகுவாக
- சத்யராஜ் - கர்ணனாக
- ஜெயராம் - இராஜசேகர பாண்டியனாக
- நாசர் - பெஞ்சமின் பட்டனாக
- சுரேஷ் -சிதம்பரமாக
- சம்பத் ராஜ் -
- ரம்யா கிருஷ்ணன் -அபிராமி
- நிவேதா பெத்துராஜ்- கல்கியாக
- ரெஜினா கசன்டிரா - மதுவாக
- சஞ்சித்ரா ரெட்டி - ஆதியாக
-
# பார்ட்டி (திரைப்படம்)

## படப்பணிகள்

பல்வேறு நடிக, நடிகையர்கள் நடிக்கும் இப்படத்தின் முழுப்படப்பிடிப்பும் பிஜித்தீவில் நடந்துள்ளது. பொதுவாக வெங்கட் பிரபு இயக்கும் படங்களுக்கு யுவன் சங்கர் ராஜா இசையமைப்பார். ஒரு மாறுதலுக்காக இப்படத்திற்கு பிரேம்ஜி அமரன் இசையமைக்க வேண்டும் என திரைப்பட இயக்குநர் முடிவுசெய்துள்ளார். இப்படத்திற்கு ராஜேஷ் யாதவ் ஒளிப்பதிவாளராகவும் பிரவீன் கே. எல் படத்தொகுப்பாளராகவும் பணிபுரிந்து வருகின்றனர். இப்படத்தின் சண்டைக்காட்சிகளை ஸ்டண்ட் சிவா அமைத்து வருகின்றார். இத்திரைப்படத்தின் திரைத்துளி 13, திசம்பர் 2017இல் வெளியானது.
# பார்ட்டி (திரைப்படம்)

## இசை

இத்திரைப்படத்திற்கு பிரேம்ஜி அமரன் இசையமைத்து வருகின்றார்.
# கடலூர் மத்திய சிறைச்சாலை

**கடலூர் மத்திய சிறைச்சாலை** (*Cuddalore Central Prison*) ஆனது இந்தியாவில், தமிழ்நாட்டில், கடலூர் மாவட்டத்தில் இருக்கும் ஒரு மத்திய சிறைச்சாலையாகும். இந்த சிறைச்சாலையானது ஆங்கிலேயரால் கட்டப்பட்ட மிகவும் பழமையான சிறைச்சாலை ஆகும். இந்த சிறைச்சாலை 1865 ஆம் ஆண்டில் கட்டப்பட்டது, ஆரம்பத்தில் மனநலம் பாதிக்கப்பட்ட மக்களுக்கு காப்பகமாகப் பயன்படுத்தப்பட்டது. பின்பு 1986 ஆம் ஆண்டு குற்றவாளிகளின் சிறையாக மாற்றப்பட்டது. செப்டம்பர் 1918 முதல் 14 திசம்பர் 1918 வரை விடுதலைப் போராட்டத்தின் போது கவிஞரான சுப்பிரமணிய பாரதி, இந்தச் சிறையில் அடைக்கப்பட்டிருந்தார். இந்த சிறைச்சாலையில் தண்டனைப் பெற்ற குற்றவாளிகள் மற்றும் விசாரணைக் கைதிகள் என மொத்தம் 723 கைதிகள் இடமளிக்க அனுமதிக்கப்படுகிறது. இங்கு பெண்களுக்கென்றே தனிச் சிறைசாலையும் உள்ளது.
# கடலூர் மத்திய சிறைச்சாலை

## அமைவிடம்

இந்த சிறைச்சாலையானது கடலூர் மாவட்டத்தில் உள்ளது. கடலூரிலிருந்து வெள்ளக்கரை செல்லும் வழியில் கேப்பர் மலை என்னும் ஊரில் உள்ளது. கடலூர் நகரில் இருந்து, இந்த சிறைச்சாலை சுமார் 5 கி. மீ தொலைவில் உள்ளது.
# கடலூர் மத்திய சிறைச்சாலை

## பார்வையாளர்கள் நேரம்

### விசாரணைக் கைதிகளை பார்வையிடுவதற்கான நேரம்

இங்குள்ள விசாரணைக் கைதிகளை பார்வையிடுவதற்கு வாரத்தில் மூன்று நாட்கள் அனுமதிக்கப்படுகிறது.  
| 1 | திங்கள் | 10.00A.M முதல் 12.30 P.M,
2.00P.M முதல் 4.30P.M |  |
| --- | --- | --- | --- |
| 2 | புதன் | 10.00A.M முதல் 12.30 P.M,
2.00P.M முதல் 4.30P.M |  |
| 3 | வெள்ளி | 10.00A.M முதல் 12.30 P.M,
2.00P.M முதல் 4.30P.M | } |
ஆகிய மூன்று நாட்கள் அனுமதிக்கப்படுகின்றனர். அதேபோல் இந்த நாட்களில் அரசு விடுமுறை என்றால், அன்று பார்வையாளர்கள் அனுமதிக்கப்படமாட்டார்.
# கடலூர் மத்திய சிறைச்சாலை

## பார்வையாளர்கள் நேரம்

### தண்டனைக் கைதிகளை பார்வையிடுவதற்கான நேரம்

இங்குள்ள தண்டனைப் பெற்ற கைதிகளை பார்வையிடுவதற்கு வாரத்தில் இரண்டு நாட்கள் அனுமதிக்கப்படுகிறது.  
| 1 | செவ்வாய் | 10.00A.M முதல் 12.30 P.M,
2.00P.M முதல் 4.30P.M |  |
| --- | --- | --- | --- |
| 2 | வியாழன் | 10.00A.M முதல் 12.30 P.M,
2.00P.M முதல் 4.30P.M | } |
ஆகிய இரண்டு நாட்கள் பார்வையிட அனுமதிக்கப்படுகின்றனர். அதேபோல் இந்த நாட்களில் அரசு விடுமுறை என்றால், அன்று பார்வையாளர்கள் அனுமதிக்கப்படமாட்டார்கள்.
# கடலூர் மத்திய சிறைச்சாலை

## பார்வையாளர்கள் நேரம்

### சிறப்பு பார்வை நேரம்

இதைத் தவிர மாதத்தின் முதல் ஞாயிற்றுக்கிழமை மட்டும் குழந்தைகளுக்காக சிறையில் உள்ள கைதிகளைப் பார்வையிடுவதற்காக அனுமதிக்கப்படுகின்றனர்.  
| 1 | ஞாயிறு | 10.00A.M முதல் 12.30 P.M | } |
| --- | --- | --- | --- |
# கடலூர் மத்திய சிறைச்சாலை

## விதிமுறைகள்

இங்குள்ள சிறைவாசிகளைக் பார்க்கச் செல்வோர், அவசியமாக தங்களின் அடையாளச் சான்றுகளான ஆதார் அட்டை, வாக்காளர் அடையாள அட்டை, ஓட்டுனர் உரிமம் போன்றவற்றில் ஏதேனும் ஒன்றை அவசியமாக எடுத்துச் செல்ல வேண்டும் மற்றும் சிறைவாசி ஒருவரைக் காண அதிகமாக மூன்று நபர்கள் மட்டுமே அனுமதிக்கப்படுகின்றனர். சிறைவாசிகளுக்கு பழம், பிஸ்கெட், பிரெட், காரவகைகள் ஆகியவை கொடுக்க அனுமதிக்கப்படுகிறது.
# கடலூர் மத்திய சிறைச்சாலை

## சிறைச்சாலையின் அமைப்பு

தமிழகத்திலுள்ள பெரிய சிறைச்சாலைகளில் ஒன்றாக விளங்குகிறது. சிறை வளாகத்தைச் சுற்றிலும் உயர்ந்த கோட்டை மதில்களும், அதன் மேல் இரும்புக்கம்பி வளையங்களும், 24 மணி நேர கண்காணிப்புக் கோபுரங்களும் உள்ளன.
# நடிகையர் திலகம் (திரைப்படம்)

**நடிகையர் திலகம்** (Nadigaiyar Thilagam), என்பது 2018 ஆண்டைய இந்தியத் திரைப்படமாகும். இப்படம் இயக்கத்தில் தமிழ், தெலுங்கு, மலையாளம், இந்தி ஆகிய நான்கு மொழிகளில், வைஜெயந்தி மூவிசின் தயாரிப்பில் வெளியான சாவித்திரியின் வாழ்க்கை வரலாற்றுத் திரைப்படம். துல்கர் சல்மான் ஜெமினி கணேசனாக மற்றும் கீர்த்தி சுரேஷ் சாவித்திரியாக நடித்துள்ளனர். இப்படம் மிக்கி ஜெ. மேயரின் இசையில், டேனி சான்செஸ் லோப்சின் ஒளிப்பதிவில், படமாக்கப்பட்டுள்ளது. இத்திரைப்படத்தின் படப்பிடிப்பு 31, மார்ச்சு 2017இல் தொடங்கியது. இப்படம் 9 மே 2018 அன்று தெலுங்கில் *மகாநடி* என்ற பெயரிலும், 11 மே 2018 அன்று தமிழிலும் வெளியானது.
# நடிகையர் திலகம் (திரைப்படம்)

## நடிகர்கள்

- துல்கர் சல்மான் - ஜெமினி கணேசன்
- கீர்த்தி சுரேஷ் - சாவித்திரி கணேசன்
- ஜூனியர் என்டிஆர் - என். டி. ராமராவ்
- மாளவிகா நாயர் - அலமேலு கணேசன்
- மோகன் பாபு - எஸ். வி. ரங்கராவாக
- பிரகாஷ் ராஜ் - அலுரி சக்கரபாணி
- தருண் பாஸ்கர் தாசயம் - சிங்கீதம் சீனிவாசராவ்
- சாலினி பாண்டே - சுசீலா
- விஜய் தேவரகொண்டா - ஆண்டனி (நீட்டிக்கப்பட்ட கேமியோ)
- சமந்தா - மதுரவாணி (நீட்டிக்கப்பட்ட கேமியோ)
# நடிகையர் திலகம் (திரைப்படம்)

## படப்பணிகள்

மறைந்த நடிகை சாவித்திரியின் வாழ்க்கை வரலாற்றுப்படமே நடிகையர் திலகம் இப்படம் தெலுங்கில் மகாநதி’ என்ற பெயரிடப்பட்டுள்ளது.
நடிகர் பிரகாஷ் ராஜ் , சாவித்ரி நடித்த சில திரைப்படங்களுக்கு கதை எழுதிய அலூரி சக்ரபாணியின் வேடத்தில் நடித்துவருகின்றார்.
# அலெனுழ்சு தேரியான்

**அலெனுழ்சு தேரியான்** *(Ālenush Teriān)* (; ; நவம்பர் 9, 1920 – மார்ச்சு 4, 2011), ஓர் ஈரானிய அமெரிக்க வானியலாளரும் இயற்பியலாளரும் ஆவார். இவர் ஈரானிய வானியலின் தாயாகப் போற்றப்படுகிறார்.
# அலெனுழ்சு தேரியான்

## இளமை

இவர் ஈரானில் இருந்த ஈரானிய ஆர்மேனியக் குடும்பத்தில் தெகுரானில் பிறந்தார். இவரது தந்தையார் ஆர்த்தோ ஒரு நாடக மேடை இயக்குநரும் கவிஞரும் மொழிபெயர்ப்பாளரும் ஆவார். இவரது புனைபெயர் ஆரியருக்குப் பிறந்த எனப் பொருள்படும் ஆரிசாத் ( *Arizad*) என்பதாகும். இவர் சானாமெகுவை பாரசீக மொழியில் இருந்து ஆர்மேனிய மொழிக்கு பெயர்த்தார். and her, *Vartu*, mother and stage actress and director.
# அலெனுழ்சு தேரியான்

## கல்வி

இவர் தெகுரான் பல்கலைக்கழக அறிவியல் துறையில் 1947 இல் இளவல் பட்டம் பெற்றார். இவர் தன் பணியை அப்பல்கலைக்கழக இயற்பியல் ஆய்வகத்தில் தொடங்கினார். அந்த ஆண்டிறுதிக்குள்ளாக ஆய்வகச் செயல்பாடுகளின் தலைவர் ஆனார்.  
இவர் பிரான்சு நாட்டு ஆய்வுநல்கைக்காக்க் கையெழுத்திட்டார். ஆனால், மகம்மது கெசாபி இதை ஏற்கவில்லை. பெண்கள் இந்த அளவுக்குப் படைத்த்தே போதுமென கருதியுள்ளார்.  
பேராசிரியர் தேரியான் 90 ஆம் பிறந்தநாள் விழாவில் ஈரானிய நாடாளுமன்ற உறுப்பினரும் நூற்றுக்கும் மேற்பட்ட ஈரானிய ஆர்மேனியர்களும் கலந்துகொண்டனர்.  
தேரியான் 2011 மார்ச்சு 4 இல் இறந்தார்.
# தூம் 2

**தூம் 2** (*Dhoom 2*) ( English:Blast 2, **D:2**, **D2**, **Dhoom 2: Back In Action**) என்பது 2006 ஆம் ஆண்டில் வெளிவந்த இந்தியத் திரைப்படம் ஆகும். சஞ்சய் காத்வி என்பவர் இப்படத்தை இயக்கியுள்ளர். ஆதித்யா சோப்ரா மற்றும் யாஷ் சோப்ரா ஆகியோர் இணைந்து இப்படத்தைத் தயாரித்துள்ளனர். இந்தப்படத்தை சுமார் 350 மில்லியன் டாலர் மதிப்பில் யாஷ் ராஜ் ஃபிலிம்ஸ் தயாரித்துள்ளது.''  
இது தூம் படத்தின் தொடர்ச்சியாகும். அபிசேக் பச்சன் மற்றும் உதய் சோப்ரா ஆகிய இருவரும் காவல்துறை உயர் அதிகாரிகளாக நடித்துள்ளனர். இவர்கள் இணைந்து திரு. எக்ஸ் ( Mr.X) எனும் ஒரு தொழில்முறை திருடனைப் பிடிப்பதற்கான பொறுப்பைப் பெறுகின்றனர். இவன் உலகில் அரியதாக, விலை மதிப்புமிக்க பொருட்களை நவீன தொழில்நுட்பங்களைப் பயன்படுத்தித் திருடுகிறான். இதில் பிபாசா பாசு, மற்றும் ஐஸ்வர்யா ராய் (நடிகை) ஆகியோர் முக்கிய பெண் காதாப்பாத்திரங்களில் நடித்துள்ளனர். தூம் 2 படத்தின் பெரும்பகுதி இந்தியாவில் தான் நடைபெற்றது. மேலும் சில காட்சிகள் டர்பன், இரியோ டி செனீரோ , பிரேசில் போன்ற இடங்களில் நடைபெற்றது. பிரேசிலில் படப்பிடிப்பு நடத்திய முதல் பாலிவுட் திரைப்படம் இதுவாகும், பெப் ஜீன்ஸ் மற்றும் கொக்கக் கோலா நிறுவனங்களுடன் இணைந்து இந்தப் படத்திற்கான விளம்பரத்தை மேற்கொண்டனர். நவம்பர் 24, 2006 ஆம் ஆண்டில் இது வெளியிடப்பட்டது. இந்தியா முழுவதும் சுமார் 1800 அச்சுப்பிரதிகள் எடுக்கப்பட்டன.  
இந்தத் திரைப்படம் இந்தியில் வெளியான அதே சமயத்தில் தமிழ் மற்றும் தெலுங்கு மொழிகளிலும் மொழிமாற்றம் செய்யப்பட்டு வெளியானது, தமிழ் மொழியில் பாடகர் விஜய் பிரகாஷ் ஏ சி பி ஜெய் தீக்சித்திற்கு பின்னணிக் குரல் கொடுத்திருந்தார்.  
தூம் 2 திரைப்படம் விமர்சகர்கள் மற்றும் பார்வையாளர்கள் ஆகிய இரு தரப்பிடமும் நேர்மறையான விமர்சனங்களையே பெற்றது. மேலும் குழந்தைகள் மற்றும் இளைஞர்களிடத்திலும் நல்ல வரவேற்பைப் பெற்றது. 2006 ஆம் ஆண்டில் வெளிவந்த பாலிவுட் திரைப்படங்களிலேயே அதிக வசூலைப் பெற்றது. மேலும் அதுவரை வெளிவந்த பாலிவுட் படங்களில் அதிக வசூலைப் பெற்றது இந்தத் திரைப்படம் தான். தற்போது வரை வெளிவந்த பாலிவுட் படங்களில் அதிக வசூலைப் பெற்ற படங்களின் வரிசையில் ஏழாவது இடத்தைப் பிடித்தது. மொத்தம் சுமார் .5 பில்லியன் அளவிற்கு வசூலானது.
# தூம் 2

## தயாரிப்பு

தூம் திரைப்படத் தொடரின் இரண்டாம் பாகமானது 2004 ஆம் ஆண்டில் அதன் முதல் பாகத்தின் போதே முடிவு செய்யப்பட்டது. முதல் பாகத்திற்கு நல்ல வரவேற்பு கிடைத்தது. ரசிகர்களிடம் கிடைத்த வரவேற்பைப் போன்று விமர்சகர்களிடம் கிடைக்கவில்லை. எனவே அடுத்த பாகத்தை எடுக்க இயக்குநர் திட்டமிட்டு அதற்கு தூம் 2 மறுபடியும் அதிரடியில் எனப் பெயர் வைத்தார் (*Dhoom 2: Back in Action)*. இந்த பாகத்தில் ஜான் ஆபிரகாமை மாற்றினார். முதல் பாகத்தில் இருந்து சற்று மாற்றம் வேண்டும் என நினைத்தார். மேலும் இந்த பாகத்தில் கிருத்திக் ரோஷன் மற்றும் ஐஸ்வர்யா ராய் (நடிகை) போன்றவர்களை முக்கிய எதிராளியாக நடிக்க வைத்தார் .ஐஸ்வர்யா ராயின் கதாப்பாத்திரமானது கேட்வுமன் கதாப்பாத்திரத்தைப் போன்று இயக்குநர் வடிவமைத்திருந்தார். மேலும் பிரைட் அண்டு பிரீஜுடைஸ் எனும் படத்திற்காக அதிகரித்திருந்த எடையை குறைக்க வேண்டுமென்று கேட்டுக்கொண்டதால் அவர் தன்னுடைய எடையைக் குறைத்தார். அதுபோலவே தயாரிப்பாளர் கேட்டுக் கொண்டதன்பேரில் கிருத்திக் ரோசனும் தனது எடையை 12 பவுண்டு அளவிற்குக் குறைத்தார்.
# தூம் 2

## விருதுகள்

பிலிம்பேர் விருதுகளில் 5 பிரிவுகளில் இந்தத் திரைப்படம் பரிந்துரைக்கப்பட்டது. ஆனால் சிறந்த ஆண் நடிகர் விருது மட்டும் ஹிர்திக் ரோசனுக்கு வழங்கப்பட்டது.  
2007 ஆம் ஆண்டு நடந்த **எம் தொலைக்காட்சி** நடத்திய சிறந்த பாங்கு (ஸ்டைலிஷ்) விருதுகளில் பெரும்பான்மையான விருதுகளை தூம் 2 திரைப்படம் பெற்றது.  
சிறந்த பாங்கு திரைப்படம்: தூம் 2  
சிறந்த பாங்கு (நடிகர்) : கிருத்திக் ரோஷன்  
சிறந்த பாங்கு (புதிய தோற்றம்) : கிருத்திக் ரோஷன்  
சிறந்த பாங்கு (உடல் வாகு) : கிருத்திக் ரோஷன்  
சிறந்த பாங்கு (ஜோடி) : கிருத்திக் ரோஷன், ஐஸ்வர்யா ராய் (நடிகை)  
சிறந்த பாங்கு பாலிவுட் ஆடை வடிவமைப்பாளர் : அனைதா ஷ்ராஃப்
# ஹட்டா

, கிபி 2-3ம்நூற்றாண்டு, குய்மெட் அருங்காட்சியகம்]]
சிற்பம்]]  
**ஹட்டா** (**Haḍḍa**) ஆப்கானித்தான் நாட்டின் கிழக்குப் பகுதியில் உள்ள நங்கர்கர் மாகாணத்தின் காந்தரப் பிரதேசத்தின் ஜலாலாபாத் நகரத்திற்கு தெற்கே, பத்து கிலோ மீட்டர் தொலைவில் அமைந்த கிரேக்க - பௌத்தத் தொல்லியல் களமாகும்.
# ஹட்டா

## பின்னணி

ஹட்டா பகுதியில் 1930 மற்றும் 1970களில் அகழ்வாராய்ச்சி செய்கையில், கிபி 1 - 5ம் நூற்றாண்டு காலத்திய, களிமண் மற்றும் சுண்ணாம்புச் சாந்தில், இந்தோ - கிரேக்க கலைநயத்தில் , வடிக்கப்பட்ட 23,000 சிற்பங்கள் கண்டெடுக்கப்பட்டது. இத்தொல்பொருட்களில் கௌதம புத்தர் மற்றும் போதிசத்துவர்களான வச்ரபானி போன்றோர்களின் சிற்பங்களும் அடக்கம்.  
இத்தொல்பொருட்களில் பல கிரேக்க ஹெலெனிய - பௌத்த நாகரீகக் கலைநயத்துடன் கூடியது.
ஹட்டா தொல்லியல் களத்தில் கிடைத்த அரிய கிரேக்க - பௌத்த சிற்பங்கள் பிரான்சு நாட்டின் தலைநகரமான பாரிசு நகரத்தின் குய்மெட் அருங்காட்சியகத்தில் காட்சிக்கு வைக்கப்பட்டுள்ளது.  
மற்றும் சந்தேகாவின் சிற்பங்கள், ஹட்டா]]
சமசுகிருதம் மொழியில் ஹட்டா என்பதற்கு எலும்பு அல்லது எலும்புகள் குவித்த இடம் எனப் பொருளாகும்.
# ஹட்டா

## பௌத்தக் குறிப்பேடுகள்

கிபி முதல் நூற்றாண்டுக் காலத்திய, காந்தாரி எழுத்துமுறையில் மட்பாண்டங்களில் எழுதப்பட்ட சர்வாஸ்திவாத பௌத்த சமயச் சாத்திரங்களின் குறிப்பேடுகள் கண்டெடுக்கப்பட்டுள்ளது. இக்கையெழுத்துப் பிரதிகள் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.
# ஹட்டா

## அழிவு

ஆப்கானித்தான் உள்நாடுப் போரின் போது, ஹட்டா தொல்லியல் களம் தாலிபான்களால் அழிக்கப்பட்டது.
# ஹட்டா

## இதனையும் காண்க

- ஆப்கானிஸ்தானில் பௌத்தம்
- பீமரன் தூபி
- பீமரன் பேழை
- பாமியன் புத்தர் சிலைகள்
- காந்தாரத்தின் இருக்கும் புத்தர்
# மேகத்பூர்

**மேகத்பூர்** (*Mehatpur*) பஞ்சாப் மாநிலத்தில் ஜலந்தர் மாவட்டத்தில் உள்ள நகரம் ஆகும். இந்நகரம் நாகோதரிலிருந்து தேசிய நெடுஞ்சாலை 71 (NH-71) இல் இருந்து 8 கி.மீ. தொலைவில் உள்ளது.
# மேகத்பூர்

## நிலவியல்

மேகத்பூர் நகரம் குளிர்காலம் மற்றும் சூடான கோடைகாலங்களுடன் ஈரப்பதமான மிதவெப்ப மண்டல சூழலை கொண்டுள்ளது. கோடைகாலம் ஏப்ரல் முதல் ஜூன் வரையிலும் மற்றும் நவம்பர் முதல் பிப்ரவரி வரையிலும் குளிர்காலமாகும். கோடை காலத்தில் வெப்பநிலை 45 டிகிரி செல்சியஸ் வரை உயரும் . இந்நகரில் சராசரியாக வெப்பநிலை 30 டிகிரி செல்சியஸ் ஆகும். குளிர்கால வெப்பநிலை 19&nbsp;°C முதல் 2&nbsp;°C வரை குறையலாம். சராசரியான ஆண்டு மழை 60 செ.மீ ஆக உள்ளது.
# மேகத்பூர்

## பொருளாதாரம்

மேகத்பூரில் பல மருத்துவமனைகளும் ஆரம்ப சுகாதார நிலையங்களும் உள்ளன. சிவில் மருத்துவமனை, சண்டி மருத்துவமனை, சேமா மருத்துவமனை, தியாபா மருத்துவமனை, கால்நடை மருத்துவமனை ஆகியவைகள் குறிபிடத்தக்கவை. மேலும் அரிசி ஆலைகள், காகிதம், மின் ஆலை, மெஹபூர் ஆகியவை சர்க்கரை ஆலை என பல தொழில் செய்யும் நிறுவனங்களும் உள்ளன.
# மேகத்பூர்

## கல்வியறிவு

இந்த நகரம் பன்னிரெண்டு ஆங்கில மற்றும் பஞ்சாபி பள்ளிகளை (சிபிஎஸ்இ மற்றும் பிஎஸ்ஈபி இணைக்கப்பட்டுள்ளது) கொண்டிருக்கிறது. மேலும், அருகிலுள்ள கிராமங்களுக்கான மாணவர்களுக்கு பள்ளிப் பேருந்துகளும் இயக்கபடுகின்றன.
# மேகத்பூர்

## மொழி

பெரும்பாலான மக்கள் பேசும் மொழி பஞ்சாபி ஆகும். மேகத்பூரின் அதிகாரப்பூர்வ மொழி பஞ்சாபியாக உள்ளது. இந்தி மற்றும் ஆங்கிலம் போன்ற புதிய மொழிகளோடு பல்வேறு கலாச்சாரங்களை சேர்ந்தவர்கள் இங்கு வாழ்ந்து நகரத்தைச் செழிப்பாக்குகிறார்கள். பெரும்பாலான மக்கள் சீக்கிய சமயத்தைச் சேர்ந்தவர்கள் ஆவர்.
# மேகத்பூர்

## வரலாற்று மற்றும் சமயத் தலங்கள்

பாபா ராம் மாலொ ஜி, சாந்த்-சதர், குருத்வாரா - சிங் சபா, ஹால்டி சாஹிப், பெர் சாஹிப், ராம்கிரிய மந்திர், குருடாவாரா சம்ரா பட்டி, ஷிவ் மந்திர், தியானா மந்திர், டேரா கரிப் டாசி தம், பாபா ஜஹர் பிர் அருகில் துங்கர பட்டி, குருத்வாரா ஸ்ரீ குரு ரவிதாஸ் ஜி தங்காண பட்டி ஆகியவை குறிப்பிடத்தக்க வழிபாட்டுத் தலங்கள் ஆகும். ஒவ்வொரு ஆண்டும் மேகத்பூரில் நடைபெறும் சின்ஜ் என்ற மல்யுத்த போட்டி, தசரா பண்டிகை (இந்து மதத்தின் ஒரு பெரிய திருவிழா), இந்தியா முழுவதும் பிரபலமாக உள்ளது.
# மேகத்பூர்

## அருகிலுள்ள கிராமங்கள்

ஷாஹ்பூர், குர்ராம்பூர், அடர்மன், அக்பர்பூர் கலன், பாலோக்கி, புலாண்டா, டானுவல், ஹரிபூர், பர்ஜியன் கலன், சங்கோவ்ல், சிங்க்பூர், தண்டுரா, உடுவோல், உமாவால் பில்லா, கக்கர்ஹால் இஸ்மாயில்புர் மற்றும் கைரா ஃபுஜா சிங்.
# எகிப்தின் காலநிலை

**எகிப்தின் காலநிலை** (*climate of Egypt*) சூடான பாலைவன சூழலைக் கொண்டுள்ளது (கோப்பென் காலநிலை வகைப்பாடு *BWh*). குளிர்காலத்தில் மழைப்பொழிவைப் பெறும் வடக்கு நடுநிலக் கடலோரப் பகுதியை தவிர, பொதுவாக நாட்டின் அநேகப் பகுதிகள் மிகவும் வறண்டு காணப்படுகின்றது. பகல்நேர வெப்பநிலை வடக்கு கரையோரத்தில் மிகவும் மிதமானதாக இருப்பினும் கோடை மாதங்களில் தீவிர வெப்பமே எகிப்தின் பொதுவான காலநிலை அம்சமாகும்.
# எகிப்தின் காலநிலை

## காற்று திசை

மத்தியதரைக் கடலில் இருந்து வடமேற்கு வளிமண்டலக் காற்றானது, எகிப்தின் வடக்கு கரையோரப் பகுதிகளில் மலைத் தொடரின் குறுக்கீடின்றி வீசுகிறது. இதனால் அப்பகுதியில் ஆண்டு முழுவதும் வெப்பநிலை மிதமாக இருக்கும். இதன் விளைவாக, சராசரி குறைந்த வெப்பநிலையானது குளிர்காலத்தில் இலிருந்து கோடையில் வரையும், சராசரி உயர் வெப்பநிலையானது குளிர்காலத்தில் முதல் கோடையில் வரை மாறுபடும். கடலோரப் பகுதிகளில் வெப்பநிலை மிதமானதாக இருந்தாலும், வடதிசை காற்றுகளிலிருந்து தொலைவில் உள்ள உள்நாட்டுப் பகுதிகளின் வெப்பநிலை அதிகமாக இருக்கும். மத்திய மற்றும் தெற்குப் பகுதிகளில், பகல்நேர வெப்பநிலை அதிகமாக இருக்கும். எகிப்தின் பாலைவன பகுதிகளில் அமைந்துள்ள அசுவான், அல்-உக்சுர், அசியுட் அல்லது சோகாக் ஆகிய இடங்களின் வெப்பநிலை போன்று, கோடைகாலங்களில் சராசரியாக உயர் வெப்பநிலையானது என்ற அளவில் இருக்கும்.
# எகிப்தின் காலநிலை

## மணல் புயல்கள்

ஒவ்வொரு ஆண்டும், மார்ச் முதல் மே வரை, தெற்கில் அல்லது தென்மேற்கில் இருந்து மிகவும் சூடான, உலர் மற்றும் தூசி காற்று வீசும். இந்த காற்று கமசின் என்று அழைக்கப்படுகிறது. வறண்ட காற்று ஓட்டம் தொடர்ந்து பரந்து பாலைவன பகுதிகளில் மீது வீசும் போது, அதனுடன் மணல் மற்றும் தூசி துகள்கள் சேர்ந்து, இறுதியாக மணற்புயலாக உருமாறுகின்றது. எகிப்தின் மீது இந்த காற்று வீசும்போது, வெப்பநிலை அதிகபட்சமாக 45&nbsp;°C (113&nbsp;°F) க்கு உயர்ந்து, குறைந்த ஈரப்பதம் 5% க்கும் குறைகிறது. கமசின் காற்றினால் திடீரென ஆரம்ப வெப்ப அலைகளும் மிக உயர்ந்த வெப்பநிலை பதிவுகளும் எகிப்தில் ஏற்படுகிறது.
# எகிப்தின் காலநிலை

## மழைப் பொழிவு

எகிப்தின் வடக்குக் கரையோரப் பகுதி சராசரியாக 20மி.மீ (0.79 அங்குலம்) - 200 மீமீ (7.87 அங்குலம்) மழைப்பொழிவைப் பெறுகிறது. எனினும் கெய்ரோவுக்கு தெற்கே, மத்திய மற்றும் தென்பகுதிகளின் சராசரி மழைப்பொழிவு ஆகக் குறைகிறது. அலெக்ஸாண்டிரியா, ரபா மற்றும் அவற்றைச் சுற்றியுள்ள பகுதிகளே எகிப்தின் மழைமிகு பகுதிகளாகும். எகிப்தின் சூரியஒளி நேரம் மிகவும் அதிகமானதாக உள்ளது. அலெக்ஸாண்டிரியா போன்ற வடக்குப் பகுதிகளில் 3300 மணியளவிலிருந்தும் தெற்கே உள்நாட்டுப் பகுதிகளில் 4000 மணியளவு வரையானதாகவும் உள்ளது.
# எகிப்தின் காலநிலை

## பொது தகவல்கள்

; குறிப்பிடத்தக்க காலநிலை அம்சங்கள்
ரஃபா மற்றும் அலெக்ஸாண்டிரியா ஆகியவை மிகவும் வெப்பமான இடங்களாகும். அசிட் வறண்ட நகரமாகும். அஸ்வான் மற்றும் லக்சர் ஆகியவை வெப்பமான கோடை நாட்கள் கொண்ட நகரங்களாகும்.  
; சிறந்த கோடை வாசதலங்கள்
- மெர்சா மாத்ரு<div>போர்ட் சைட்</div>  
; குறைந்த வெப்பநிலை ஏற்ற இறக்கம் கொண்ட இடங்கள்
- போர்ட் சைட்
- கொசெயர்
- ராஸ் எல் பார்
- பல்டிம் டமைட்ட அலெக்சாண்டிரியா  
; வெப்பமான இடங்கள்
- ரஃபா
- அலெக்சாண்டிரியா
- அபு கிர்
- ரொசெட்டா
- பல்டிம்
- காஃப்ர் எல் டவர்
- மெர்சா மாத்ரு  
; வெப்பமான குளிர்கால இரவுகள் கொண்ட நகரங்கள்
- மார்லா ஆலம்
- எல் குசீர்
- ஷர்ம் எல் ஷேக்  
; பகல் மற்றும் இரவுகளில் மிகவும் வெப்பநிலை ஏற்ற இறக்கத்துடன் உள்ள நகரங்கள்
- லக்சர்
- மின்யா
- சோஹக்
- க்வேனா
- அஸ்யாட்
# ஊலைட்ஸ்

**கோளச் சுண்ணாம்புக்கல்** அல்லது **ஊலைட்ஸ்** (*Ooid*) என்பது கோளகத்திலிருந்து துணை கோளகம் வரை மற்றும் மணலின் அளவுள்ள படிவுப் பாறை துகள்கள் ஆகும். இவை பொதுவாக கால்சியம் கார்பனேட்டு CaCo<sub>3</sub> ஆல் உருவாக்கப்படுகிறது, இருந்த போதும் சில நேரங்களில் இரும்பு அல்லது பாஸ்பேட் சார்ந்த தாதுக்களால் உருவாக்கப்படுகிறது. ஒரே மையமுள்ள CaCo<sub>3</sub> வளையங்கள் மற்றொரு துகள்களின் கரு மீது சுற்றி வீழ்ப்படிவதினால் உருவாக்கப்படுகிறது. கரு, கார்போனேட் துகளாகவும் இருக்கலாம் அல்லது மணல் துகளாகவும் இருக்களாம். கோளச் சுண்ணாம்புக்கல் பொதுவாக கடல் தரையில் அமைந்திருக்கின்றன. பொதுவாக ஆழம் குறைந்த வெப்பமண்டல கடல்களில் உருவாக்கப்படுகிறது (பஹாமாவை சுற்றி, அல்லது பாரசீக வளைகுடாவில்). இந்த வகையான சுண்ணாம்புக்கல்கள் உருவாகிய பிறகு, பாறை உருப்பெறல் நடைபெற்றதன் பிறகு பாறையாக மாறுகின்றது. அதிகப்படியான கோள சுண்ணாம்புக்கல் 0.2மி.மீ.யில் இருந்து 0.5மி.மீ. வரை விட்டம் கொண்டதாக இருக்கும்.
# இராக்கிகர்கி

**இராக்கி கர்கி** (*Rakhigarhi* / *Rakhi Garhi*), இந்தியாவின் அரியானா மாநிலத்தின் ஹிசார் மாவட்டத்தின் மேற்கில் காக்கர் ஆற்றின் சமவெளியில் அமைந்த பண்டைய தொல்லியல் நகரம் ஆகும். சிந்துவெளி நாகரீகத்திற்கு முந்தைய காலத்தின் எச்சங்களைக் கொண்ட இத்தொல்லியல் களம், தில்லியிலிருந்து வடமேற்கே 150 கி.மீ. தொலைவில் உள்ளது. 80 – 105 ஹெக்டேர் பரப்பளவு கொண்ட இராக்கிகடி தொல்லியல் களம், அரப்பா மற்றும் மொகஞ்சதாரோ தொல்லியல் களங்களை விடப் பெரியதாகும்.  
சிந்துவெளி நாகரீகத்திற்கு முந்தைய இராக்கிகடி தொல்லியல் களம் கிமு 6420 – 6230 மற்றும் கிமு 4470 – 4280 ஆண்டுகளுக்கு இடைப்பட்டதாகும். பின்னர் இப்பகுதியானது, கிமு 2600 – 1900களில் உச்சத்திலிருந்த சிந்துவெளி நாகரீகத்தின் ஒரு பகுதியாக எடுத்துக்கொள்ளப்பட்டுள்ளது. இத்தொல்லியல் களம் காகர் ஆற்றிலிருந்து 28 கி.மீ. தொலைவில் உள்ளது.  
இராக்கிகடி தொல்லியல் களம் 105 ஹெக்டேர் நிலப்பரப்பில் உள்ள ஏழு மலைக் குன்றுகளைக் கொண்டுள்ளது.  
இராக்கிகடி தொல்லியல் களத்தை 2011 முதல் டெக்கான் முதுநிலை கல்லூரி மற்றும் ஆய்வு நிறுவனம் மற்றும் அரியானா மாநில தொல்லியல் துறையும் இணைந்து தொடர்ந்து அகழ்வாராய்ச்சி மேற்கொண்டு வருகிறது. இத்தொல்லியல் அகழாய்வில் கண்டெடுத்த தொல்பொருட்கள் குறித்த விவரங்கள் அரசால் வெளியிடப்படுகிறது.  
மே, 2012ல் இராகி கர்கி தொல்லியல் களத்தை, அழிவின் விளிம்பு நிலையில் உள்ள, ஆசியாவின் பத்து தொல்லியல் களங்களில் ஒன்றாக **உலகாளவிய பாரம்பரிய நிதியம்** அறிவித்துள்ளது.  
ராகி கர்கி தொல்லியல் களத்தைச் சுற்றி தனி நபர்கள் ஆக்கிரமித்து வீடுகள் கட்டியுள்ளனர்.  
இத்தொல்லியல் களத்திற்கு அருகே காளிபங்கான் **குணால்**, **பாலு** மற்றும் **பிரானா** போன்ற சிந்துவெளி நாகரீகத்திற்கு முந்தைய தொல்லியல் களங்கள் உள்ளன.  
தொல்லியல் அறிஞர் **ஜான் மெக்லிண்டோசு** கருத்துப்படி, இத்தொல்லியல் களம், வேதங்களில் கூறியுள்ள, சிவாலிக் மலைத்தொடரில் உற்பத்தியாகும் திரிஷ்டாவதி ஆற்றுச் சமவெளிகளில் உள்ளது.
# இராக்கிகர்கி

## அகழ்வாராய்ச்சிகள்

முதலில் இந்தியத் தொல்லியல் ஆய்வகம் 1963, 1997–2000களில் இராக்ககடி தொல்லியல் களத்தை அகழ்வாய்வு செய்தது. 2000-ஆம் ஆண்டில் இந்தியத் தொல்லியல் ஆய்வகத்தின் கண்காணிப்பளர் கி. அமர்நாத் ராமகிருஷ்ணா அகழாய்வு செய்த போது ஓரு பெண்ணிடம் எலும்புக் கூட்டை கண்டு பிடித்தார். இந்த எலும்புக் கூடு தற்போது தேசிய அருங்காட்சியகம், புது டில்லியில் காட்சிக்கு வைக்கப்பட்டுள்ளது. பின்னர் 2011 முதல் டெக்கான் முதுகலை கல்லூரி மற்றும் ஆய்வு நிறுவனம் மற்றும் அரியானா அரசின் தொல்லியல் துறையும் இணைந்து இத்தொல்லியல் களத்தை அகழ்வாய்வு செய்து வருகிறது. அகழாய்வில் 11 மனித எலும்புக் கூடுகள் மற்றும் தொல் பொருட்கள் கண்டெக்கப்பட்டன. கண்டெடுக்கப்பட்ட மனித எலும்புக் கூடுகளை மரபணு சோதனை செய்வதற்கு உதவியாக, தென் கொரியா நாட்டின் சியோல் தேசிய மருத்துவப் பல்கலைகழகம் அகழாய்வுப் பணியில் இணைத்துக்கொள்ளப்பட்டது.
# இராக்கிகர்கி

## அகழ்வாராய்ச்சிகள்

### கால நிர்ணயம்

இராக்கி கடி தொல்லியல் களத்தில் கிடைத்த ஆறு தொல்பொருட்களை, 2014ல் கதிரியக்கக்கரிமக் காலக்கணிப்பு பரிசோதனை செய்ததன் மூலம், இத்தொல்லியல் களம் கிமு 6420 – 6230 மற்றும் கிமு 4470 – 4280 ஆகிய இரண்டு காலங்களுக்கு இடைப்பட்டது என அறியப்பட்டுள்ளது.  
ஏப்ரல், 2015ல் எலும்புக்கூடுகளை கதிரியக்க கரிமப் பரிசோதனை முடிவில், அவை 4,500 ஆண்டுகளுக்கு முந்தையது என அறியப்பட்டுள்ளது. மேலும் அக்கினி குண்ட அமைப்புகள் இராகி கர்கியில் கண்டெடுக்கப்பட்டுள்ளன.
# இராக்கிகர்கி

## அகழ்வாராய்ச்சிகள்

### தானியக் களஞ்சியம்

முதிர் அரப்பா (கிமு 2600 – 2000 ) காலத்திய தானியக் களஞ்சியம் இராக்கிகாடி தொல்லியல் களத்தில் கண்டெடுக்கப்பட்டுள்ளது.
7 செவ்வக மற்றும் சதுர அறைகளுடன் கூடிய களிமண் - செங்கற்களால் ஆன இத்தானியக் களஞ்சியம் தரையில் பொதித்து நிறுவப்பட்டுள்ளது. புழு, பூச்சிகள் அரிக்காதவாறும், ஈரப்பதம் புகாதவாறும் தானியக் களஞ்சியத்தின் அடிப்பரப்பில், சுண்ணாம்புடன் கூடிய உலர் புற்கள் பரப்பி வைத்துள்ளனர்.
# இராக்கிகர்கி

## அகழ்வாராய்ச்சிகள்

### கல்லறை

இராக்கிகடி தொல்லியல் களத்தில் முதிர் அரப்பா காலத்திய 8 கல்லறைகள் கண்டெடுக்கப்பட்டுள்ளன. பெரும்பாலும் செங்கற்களால் மூடப்பட்ட கல்லறைகளுக்கு நடுவில் ஒரு கல்லறையில் ஒரு மரச் சவப்பெட்டி வைக்கப்பட்டிருந்தது.
புதைக்கப்பட்டிருந்த மனித எலும்புக் கூட்டின் வயிற்றுப் பகுதியில் ஒட்டுண்ணிகளின் முட்டைகள் காணப்பட்டன. இவ்விடத்தின் மனிதத் தோற்றத்தை அறிய எலும்புகளும், ஒட்டுண்ணிகளின் முட்டைகளும் மரபணு சோதனைக்கு உட்படுத்தப்பட்டுள்ளன.
# இராக்கிகர்கி

## அகழ்வாராய்ச்சிகள்

### மரபணு சோதனை முடிவுகள்

இத்தொல்லியல் களத்தில் கண்டெடுக்கப்பட்ட மனித எலும்புக் கூடுகளில் இரண்டை மரபணு சோதனை செய்ததில், அம்மரபணுகள், தமிழ்நாடு மற்றும் கேரளா மலைக்காடுகளில் வாழும் இருளர் பழங்குடி மக்களின் மரபணுவுடன் மிகவும் ஒத்துள்ளது என தொல்லியல் ஆய்வாளர்கள் கூறுகின்றனர். மேலும் இம்மரபணுக்கள் ஆரியர்களின் மரபணுவுடன் சிறிதும் ஒத்துப்போகவில்லை எனவும் ஆய்வில் தெரியவருகிறது.
# இராக்கிகர்கி

## அருங்காட்சியகம்

சிந்துவெளி நாகரீகத்தின் ஒரு தொல்லியல் களமான இராக்கிகடியில், அரியானா மாநில அரசு ஒரு தொல்லியல் அருங்காட்சியகத்தை நிறுவியுள்ளது. அதில் இராக்கிகடி தொல்லியல் களத்தில் கிடைத்த தொல்பொருட்கள் காட்சிக்கு வைக்கப்பட்டுள்ளன.
# இராக்கிகர்கி

## இதனையும் காண்க

- சிந்துவெளி நாகரீகம்
- சிந்து வெளி நாகரிகத்தின் தொல்லியல் களங்கள்
- கீழடி அகழாய்வு மையம்
# சித்திரங்குடி பறவைகள் சரணாலயம்

<span id="coordinates">ஆள்கூற்று: <span>[//tools.wmflabs.org/geohack/geohack.php?pagename=%E0%AE%9A%E0%AE%BF%E0%AE%A4%E0%AF%8D%E0%AE%B0%E0%AE%A9%E0%AF%8D%E0%AE%95%E0%AF%81%E0%AE%9F%E0%AE%BF_%E0%AE%AA%E0%AE%B1%E0%AE%B5%E0%AF%88%E0%AE%95%E0%AE%B3%E0%AF%8D_%E0%AE%9A%E0%AE%B0%E0%AE%A3%E0%AE%BE%E0%AE%B2%E0%AE%AF%E0%AE%AE%E0%AF%8D&params=9_19_22_N_78_29_12_E_ <span><span title="Maps, aerial photos, and other data for this location"><span>9°19′22″N</span> <span>78°29′12″E</span></span></span><span>&#xFEFF; / &#xFEFF;</span><span><span title="Maps, aerial photos, and other data for this location">9.32278°N 78.48667°E</span><span>&#xFEFF; / <span>9.32278; 78.48667</span></span></span>]</span></span>  
**சித்திரங்குடிபறவைகள் சரணாலயம்**(*Chitrangudi Bird Sanctuary*) என்பது"சித்திரங்குடி கண்மாய்" எனவும்அறியப்படும் ஒரு பறவைகள் சரணாலயம் ஆகும். இது 0.4763 சதுர கிலோமீட்டரகள் (0.1839 சதுர மைல்கள்) பரப்பளவு கொண்ட பாதுகாக்கப்பட்ட பகுதியாக 1989ஆம் ஆண்டில் அறிவிக்கப்பட்டது. இது இந்தியாவின் தமிழ்நாடு மாநிலத்தில், இராமநாதபுரம் மாவட்டத்திலுள்ள முதுகுளத்தூர் தாலுகாவின்சித்திரங்குடிகிராமத்திலுள்ளது.இதனருகில்கஞ்சிரான் குளம் பறவைகள் சரணாலயம் உள்ளது. இதன் குறிப்பிடத்தக்கஅம்சம்பல நாடுகளிலிருந்து இடம்பெயர்ந்துவரும்நாரை இனங்கள்,இங்குள்ளகருவேல மரங்களில்தங்கி இருக்கும். சர்வதேச பெயர்: சித்திரங்குடி மற்றும் கஞ்சிரான்குளம் பறவை சரணாலயம், IBAகுறியீடு: IN261, அடிப்படை: A1, A4i.
# சித்திரங்குடி பறவைகள் சரணாலயம்

## தாவரங்கள்

இங்குள்ள தாவரங்கள் பெரும்பாலும் வெப்பமண்டல உலர் இலையுதிர் காடுகளைச் சார்ந்தது. அதில்பெரும்பாலும்கருவேலம் மேலும்*சீமைக் கருவேலம்*மற்றும் பெர்முடா புல்வளருகிறது. வனவியல் தோட்டவிவசாயப் பிரிவு மூலமாக 1979 ஆம் ஆண்டில்ஒரேஒருகருவேல மரம் நடப்பட்டது.இன்றுஅதுசரணாலயத்தின் பெரும்பாலான பகுதியைஆக்கிரமித்துள்ளது.  
இந்தசரணாலயத்திலுள்ளகுளத்தின்வெளிப்பகுதியில்புளி மரங்கள், அத்தி மரங்கள், வேப்ப மரங்கள், பூவரசுமரங்கள் பட்டு மரங்கள் (*Albizzia அமரா*), முருங்கை மரங்கள்மற்றும் ஆசியப் பனைஆகியன உள்ளன. மருத்துவ தாவரங்களான *துளசி*மற்றும் *காந்தள்*ஆகியனவும்வளருகின்றன.
# சித்திரங்குடி பறவைகள் சரணாலயம்

## விலங்குகள்

இனமான கூழைக்கடா]]
அக்டோபர் மற்றும் பிப்ரவரிமாதங்களில் இடம்பெயரும்நீர்ப்பறவைகள்வருகைதருகின்றன. அவற்றுள்பின்வருவன அடங்கும்: கூழைக்கடா, நத்தைகுத்தி நாரை, சாம்பல் நாரை, செந்நாரை, குளத்து நாரை, சின்னக் கொக்குமற்றும்பெரிய கொக்கு.
# சித்திரங்குடி பறவைகள் சரணாலயம்

## பார்வையாளர்களுக்கானதகவல்கள்

இந்த சரணாலயம்ஆண்டுமுழுவதும்திறந்து இருக்கும்.சாலைவழிப்பயணமாகமுதுகுளத்தூரிலிருந்து4&#x20;கி. மீ., சாயல்குடியிலிருந்து12&#x20;கி. மீ., ராமநாதபுரத்திலிருந்து45&#x20;கி. மீ., மற்றும் மதுரையிலிருந்து 120&#x20;கி. மீ தொலைவிலுள்ளது. இதன் அருகில் உள்ள தொடருந்து நிலையம்பரமக்குடிஇரயில் நிலையம் ஆகும். அருகில் உள்ள விமான நிலையம் மதுரை பன்னாட்டு வானூர்தி நிலையம் ஆகும்.  
பார்வையாளர்கள் தங்க முதுகுளத்தூரிலுள்ள பொதுப்பணித்துறை ஓய்வு விடுதி,தொலைவிலும்,மேலும் சாயல்குடி மற்றும் பரமக்குடியில்வன ஓய்வு விடுதி உள்ளன.
# சித்திரங்குடி பறவைகள் சரணாலயம்

## இதனையும் காண்க

- ராம்சர் சாசனம்
- இந்தியாவில் ராம்சார் தளங்களின் பட்டியல்
- தமிழ்நாட்டின் ராம்சர் ஈர நிலங்களின் பட்டியல்
# கதிரியக்க இடப்பெயர்ச்சி விதி

(N) ]]  
**கதிரியக்க இடப்பெயர்ச்சி விதி** *(Law of radioactive displacements)* ஃபெசான்சு மற்றும் சாடி விதி என்ற பெயராலும் அழைக்கப்படுகிறது. கதிரியக்க வேதியியல் மற்றும் அணுக்கரு இயற்பியல் துறைகளில் கதிரியக்கச் சிதைவின் போது தனிமங்கள் மாற்றமடைவதை விளக்கும் விதி கதிரியக்க இடப்பெயர்ச்சி விதி எனப்படுகிறது. இவ்விதி 1913 ஆம் ஆண்டு பிரடெரிக் சாடி மற்றும் காசிமியர்சு ஃபெசான்சு ஆகியோர் கண்டறிந்தனர். இதனால் இவ்விதி ஃபெசான்சு மற்றும் சாடி விதி எனப் பெயரிடப்பட்டது. ஒரே நேரத்தில் இருவரும் தனித்தனியாக இவ்விதியைக் கண்டறிந்தனர் என்பது குறிப்பிடத்தக்கது ஆகும் .  
கதிரியக்கச் சிதைவின் தன்மைக்கேற்ப எந்த தனிமமும் ஐசோடோப்பும் உருவாகின்றன என்பதை இவ்விதி விவரிக்கிறது.  
- ஒரு தனிமம் ஆல்பா கதிர் ஒன்றை வெளிவிட்டு சிதைவடையும் போது தோன்றும் மகள் தனிமமானது தாய் தனிமத்தை விட 2 அலகுகள் அணு எண்ணிலும் 4 அலகுகள் அணு நிறை எண்ணிலும் குறைந்து காணப்படும்.
உதாரணம்:  
:: <math>{}^{238}_{92}\text{U}\to{}^{234}_{90}\text{Th}</math>  
- ஒரு தனிமம் பீட்டா கதிர் ஒன்றை வெளிவிட்டு சிதைவடையும் போது தோன்றும் மகள் தனிமமானது தாய் தனிமத்தை விட1 அலகுகள் அணு எண் மிகுந்தும் அணு நிறை எண்ணில் மாற்றமேதுமின்றியும் காணப்படும்.
உதாரணம்:  
:: <math>{}^{212}_{82}\text{Pb}\to{}^{212}_{83}\text{Bi}</math>  
- β− சிதைவு அல்லது எலக்ட்ரான் உமிழ்வு என்று இவ்வினை குறிக்கப்படுகிறது. 1913 இல் இவ்விதியைக் அவர்கள் கண்டறிந்தபோது பீட்டா (β− ) சிதைவு ஒன்று மட்டுமே உணரப்பட்டது. பின்னர் பிற பீட்டா சிதைவு வினைகள் அறியப்பட்டன. β+ சிதைவு (பாசிட்ரான் உமிழ்வு), எலக்ட்ரான் பிடிப்பு போன்றவையும் அறியப்பட்டன. இவ்வகை வினைகளில் தோன்றும் மகள் தனிமமானது தாய் தனிமத்தை விட1 அலகுகள் அணு எண் குறைந்து காணப்படுகிறது.
உதாரணம் :  
:: <math>{}^{13}_{7}\text{N}\to{}^{13}_{6}\text{C}</math>
# தமிழ் படம் 2 (திரைப்படம்)

**தமிழ் படம் 2.0** (Thamizh Padam 2.0 ), சி. எஸ். அமுதனின் இயக்கத்தில், எஸ். சசிகாந்த்தின் தயாரிப்பில் வெளியான தமிழ்த்திரைப்படம். இத்திரைப்படம் 2010இல் வெளியான தமிழ் படம் (திரைப்படம்)<nowiki/>ன் தொடாராகும், இத்திரைப்படத்தில் சிவா, திசா பாண்டே, ஐஸ்வர்யா மேனன் ஆகியோர் முதன்மைப் பாத்திரங்களில் நடித்திருந்தனர். இத்திரைப்படம் கோபி அமர்நாத்தின் ஒளிப்பதிவிலும், கண்ணனின் இசையிலும், டி. எஸ். சுரேசின் படத்தொகுப்பிலும், சூலை 2018இல் வெளியாகியது. இத்திரைப்படத்தின் டீசர் சூன் 1ஆம் திகதியன்று வெளியாகி அதிக வரவேற்பைப் பெற்றது.  
இத்திரைப்படம், இதுவரை அண்மையில் வெளியான படங்களை அல்லது நடைபெற்ற முக்கிய சம்பவங்களை கலாய்க்கும் படியான கதைக் கட்டமைப்பை கொண்டுள்ளது.
# தமிழ் படம் 2 (திரைப்படம்)

## நடிகர்கள்

- சிவா - சிவாவாக
- திசா பாண்டே - பிரியாவாக
- ஐஸ்வர்யா மேனன்
- சதீஸ்- பாண்டியாவாக
- மனோபாலா- சித்தார்த்தாக
- ஆர். சுந்தர்ராஜன்
- நிழல்கள் ரவி
- சேத்தன்
- எஸ். சசிகாந்த்
# தமிழ் படம் 2 (திரைப்படம்)

## படப்பணிகள்

தமிழ் படத்தினைத் தொடர்ந்து, தமிழ் படம் 2.0 என்று அதன் தொடர்ச்சியை இயக்கினார் சி. எஸ். அமுதன். இப்படத்தில் சிவா , ஒய் நாட் ஸ்டூடியோசைச் சார்ந்த இப்படத்தின் தயாரிப்பாளர் எஸ். சசிகாந்த் ஆகியோர் முன்னணிப் பாத்திரங்களில் நடித்திருந்தனர். திசம்பர் 8, 2017இல் இப்படத்தின் தொடக்கவிழா சென்னையில் நடந்தது, அதன்பின்னர் படப்பிடிப்பு தொடங்கியது.
# தமிழ் படம் 2 (திரைப்படம்)

## இசை

இத்திரைப்படத்திற்கு கண்ணன் இசையமைத்து உள்ளார்.
# நிக்கல் டெட்ராகார்பனைல்

## கட்டமைப்பும் பிணைப்பும்

நிக்கல் டெட்ராகார்பனைலில் நிக்கலின் ஆக்சிசனேற்ற நிலை பூச்சியமாகும். நிக்கல் டெட்ராகார்பனைலின் வாய்ப்பாடு 18-எலக்ட்ரான் விதியை நிறைவு செய்து உறுதிப்படுகிறது. நிக்கல் அணுவுடன் நான்கு நான்கு கார்பனைல் ஈந்தனைவிகள் பிணைந்து நான்முகி வடிவத்தை இச்சேர்மம் வெளிப்படுத்துகிறது. கார்பனைல் ஈந்தனைவிகளில் கார்பன் மற்றும் ஆக்சிசன் அணுக்கள் முப்பிணைப்பால் கார்பன் முனைகள் வழியாக நிகலுடன் இணைந்துள்ளன. எலக்ட்ரான் விளிம்பு விளைவு ஆய்வுகளின் படி Ni–C பிணைப்பின் இடைவெளி 1.838(2) ஆங்சிட்ராம்கள் எனவும் C–O பிணைப்பின் இடைவெளி 1.141(2) ஆங்சிட்ராம்கள் எனவும் அறியப்படுகிறது .
# நிக்கல் டெட்ராகார்பனைல்

## தயாரிப்பு

Ni(CO)4 முதன்முதலில் 1890 ஆம் ஆண்டில் லுட்விக் மோண்டு என்பவரால் தொகுப்பு முறையில் தயாரிக்கப்பட்டது. நிக்கல் உலோகத்தின் மீது கார்பன் மோனாக்சைடு வயுவை நேரடியாகச் செலுத்தி வினைபுரியச் செய்து இவர் நிக்கல் டெட்ராகார்பனைல் சேர்மத்தைத் தயாரித்தார். இந்த முன்னோடித் தயாரிப்பு முறை V, Cr, Mn, Fe, மற்றும் Co. போன்ற தனிமங்களின் உலோகக் கார்பனைல் சேர்மங்கள் இருப்பதை முன்னிலைப்படுத்தியது. இம்முறை 19 ஆம் நூற்றாண்டின் இறுதியில் நிக்கல் சுத்திகரிப்புக்கு தொழில் ரீதியாக பயன்படுத்தப்பட்டது .
323 கெல்வின் வெப்பநிலையில் கார்பன் மோனாக்சைடு வாயுவானது மாசுள்ள நிக்கல் மீது செலுத்தப்படுகிறது. 130 செல்சியசு வெப்பநிலை உகந்த வெப்பநிலையாகக் கருதப்படுகிறது .  
**Ni + 4CO --> Ni(CO)<sub>4</sub>**  
நிக்கல் சல்பைடுடன் கார்பன் மோனாக்சைடைச் செலுத்தியும் இதைத் தயாரிக்கிறார்கள்.  
**NiS+4CO --> Ni(CO)<sub>4</sub> + S**  
வர்த்தகரீதியாக நிக்கல் டெட்ராகார்பனைல் கிடைப்பதில்லை. வர்த்தகரீதியாகக் கிடைக்கும் பிசு(வளைய ஆக்டாடையீன்)நிக்கல்(0) சேர்மத்தை கார்பனைலேற்றம் செய்து ஆய்வகத்தில் தயாரித்துக் கொள்கிறார்கள் .
# நிக்கல் டெட்ராகார்பனைல்

## வேதி வினைகள்

யில் உருவான நிக்கல் கோளங்கள்]]
# நிக்கல் டெட்ராகார்பனைல்

## வேதி வினைகள்

### வெப்பத்தின் விளைவு

நிக்கல் டெட்ராகார்பனைலை மிதமான வெப்பநிலைக்கு சூடுபடுத்தும்போது அது நிக்கல் மற்றும் கார்பன் மோனாக்சைடாகச் சிதைவடைகிறது. நிக்கலைத் தூய்மைக்கும் மோண்டு செயல்முறைக்கு இவ்வினையே அடிப்படையாக அமைகிறது. 180 பாகை செல்சியசு வெப்பநிலைக்கு அருகில் இது வெப்பச் சிதைவு அடைகிறது. வெப்பநிலையின் உயர்வுக்கு ஏற்ப சிதைவு வேகமும் அதிகரிக்கிறது. ஓர் ஈந்தணைவியின் எலக்ட்ரான் கொடையளிக்கும் திறன் அல்லது எலக்ட்ரான் எடுக்கும் திறனை அளவிடும் டோல்மேன் மின்னணு அளவுறுவை உறுதி செய்ய மற்ற ஈந்தணைவிகளுடன் சேர்த்து நிக்கல் டெட்ராகார்பனைல் பயன்படுத்தப்படுகிறது.  
:  
நிக்கல் கார்பனைலுடன் ஐதராக்சைடுகளைச் சேர்த்து சூடுபடுத்தினால் [Ni5(CO)12]2− மற்றும் [Ni6(CO)12]2− கொத்துகள் உருவாகின்றன. இவற்றை நிக்கல் கார்பனைலை ஒடுக்க வினைக்கு உட்படுத்தினாலும் பெற இயலும். இவ்வாறே நிக்கல் கார்பனைலை கார்பன் அணுக்கரு கவரிகளுடன் சேர்த்து வினைப்படுத்தினால் [Ni(CO)3C(O)Nu)]−. போன்ற அசைல் பெறுதிகள் உருவாகின்றன.
# நிக்கல் டெட்ராகார்பனைல்

## வேதி வினைகள்

### எலக்ட்ரான் கவரிகள் மற்றும் ஆக்சிசனேற்ற முகவர்களுடன் வினை

நிக்கல் கார்பனைலை ஆக்சிசனேற்றம் செய்யமுடியும். குளோரின் இதை ஆக்சிசனேற்றம் செய்து நிக்கல்(II) குளோரைடைக் கொடுக்கிறது. கார்பனோராக்சைடு வாயு வெளியேறுகிறது. மற்ற அலசன்களும் இதே முறையில் ஆக்சிசனேற்றம் செய்கின்றன.  
**Ni(CO)4 + Cl2 --> NiCl2 + CO**  
**Ni(CO)4 + Br2 --> NiBr2 + CO**  
கொடிய நச்சான நிக்கல் டெட்ராகார்பனைலின் தேவையற்ற பகுதிகளை நீக்குதலுக்கு இம்முறை ஒரு பொருத்தமான முறையாகக் கருதப்படுகிறது.  
Ni(CO)4 ஆல்க்கைல் மற்றும் அரைல் ஆலைடுகளுடன் வினைபுரிந்து கார்பனைலேற்ற கரிமப் பொருட்கள் உருவாகின்றன. PhCH=CHBr போன்ற வினைல் ஆலைடுகள் Ni(CO)4 சேர்மத்தையும் தொடர்ந்து சோடியம் மெத்தாக்சைடு சேர்த்து சூடுபடுத்தினால் நிறைவுறாத எசுத்தர்களாக மாற்றப்படுகின்றன. இது போன்ற வினைகள் ஆக்சிசனேற்ற கூட்டு வினை வழியாகவும் நிகழ்கின்றன. அல்லைலிக் ஆலைடுகள் (அல்லைல்)2Ni2Cl2 போன்ற π-அல்லைல்நிக்கல் சேர்மங்களைக் கொடுக்கின்றன :  
*'2 Ni(CO)<sub>4</sub> + 2 ClCH<sub>2</sub>CH=CH<sub>2</sub> → Ni<sub>2</sub>(*μ*-Cl)<sub>2</sub>(*η''<sup>3</sup>-C<sub>3</sub>H<sub>5</sub>)<sub>2</sub> + 8 CO.
'''